
DR 30.11.2009 85 

 
Tuan Pengerusi yang keduanya ialah Butiran 70000 - Projek Memperelok Jalan-

jalan. Saya minta kerana saya telah beberapa kali timbulkan perkara ini kepada pihak 
kerajaan dan kementerian. Pertamanya ialah jalan Temerloh, Maran dan Kuantan. Saya 
mohon kerana ini merupakan jalan lama walaupun ada highway, lebuh raya tetapi jalan 
yang ada sekarang ini masih lagi digunakan oleh banyak kenderaan terutamanya bagi 
mereka yang berpendapatan rendah dan lori-lori yang sepanjang masa menggunakan jalan 
ini dan mereka jarang menggunakan lebuh raya kerana terpaksa membayar tol dan 
sebagainya. Jadi jalan ini saya minta supaya kerajaan memberikan perhatian dan dapat 
memperbaiki ataupun memperbesarkan jalan ini, kerana ia dapat digunakan oleh 
penduduk-penduduk di sekitar kawasan ini yang rata-ratanya terdiri daripada kampung-
kampung luar bandar termasuklah pelajar-pelajar sekolah dan sebagainya. 

■1850 

Jadi sering kali berlaku kemalangan yang meragut nyawa akibat daripada jalan 
yang kecil yang sudah tentu bukan sahaja merugikan kerajaan, masyarakat bahkan 
merugikan negara kita kerana kehilangan rakyat yang mungkin berkualiti bagi masa depan 
negara.  

Kedua ialah tentang Jalan Kuala Bera, Chenor dan Paloh Hinai. Dahulu jalan ini 
terletak di bawah kawalan DARA yang merupakan sebuah agensi wilayah yang telah 
ditutup oleh kerajaan. Oleh sebab itulah saya menyeru sekali lagi supaya kementerian 
melalui Kementerian Kerja Raya dan Kementerian Kemajuan Luar Bandar dan Wilayah ini 
dapat menghidupkan semula peranan DARA ini, Lembaga Kemajuan Pahang Negara 
kerana agensi inilah yang selama ini bertanggungjawab. Sebelum ini jalan ini cukup baik 
tetapi akhir ini oleh kerana diserahkan seluruhnya kepada JKR maka penyelenggaraannya 
tidak baik.  

Saya mencadangkan meminta supaya kerajaan menaikkan taraf jalan ini kerana 
jalan ini cukup penting yang menyambungkan di antara Bera, Kuala Bera, Chenor dan juga 
ke Pekan yang merupakan jalan potong atau ringkas yang akan melibatkan banyak 
kawasan FELDA, kampung tradisional dan sebagainya yang perlu kita naikkan tarafnya.  

Ketiga Tuan Pengerusi ialah 91000 – Program Kursus dan Khidmat Nasihat 
Kontraktor. Saya mengucapkan terima kasih kepada Kementerian Kerja Raya kerana 
banyak mengadakan peluang-peluang pekerjaan kepada kontraktor kita tetapi saya tidak 
mahu melihat kita kurang berikan perhatian bahkan melepaskan begitu sahaja 
tanggungjawab melaksanakan projek-projek ini kepada kontraktor-kontraktor kita yang 
sebahagiannya memang tidak bertanggungjawab. Hanya mementingkan keuntungan tetapi 
tidak melaksanakan kerja dengan baik.  

Jadi saya hendak bertanya kepada kerajaan atau kementerian, berapa banyakkah 
program yang dibuat oleh kerajaan dan kementerian ini dalam membimbing, melatih atau 
memberikan kesedaran kepada kontraktor ini supaya projek yang mereka perolehi, yang 
mereka laksanakan bukan sekadar untuk mendapatkan kewangan, keuntungan tetapi 
adalah tanggungjawab sosial mereka yang dibayar oleh kerajaan. Akhirnya faedah akan 
didapati oleh masyarakat ataupun pengguna.  

Jadi saya juga hendak tahu berapakah setakat ini kontraktor-kontraktor yang telah 
pun diambil tindakan akibat daripada kegagalan mereka. Kita boleh lihat, saya tidak perlu 
sebutkan di mana-mana secara satu-persatu. Banyak projek dari segi perancangannya baik 
tetapi apabila pelaksanaannya cukup mengecewakan kita. Akhirnya bukan sahaja 
merugikan kita bahkan menimbulkan kemalangan dan kecelakaan masyarakat. Jadi saya 
hendak tahu berapa ramai kontraktor yang telah diambil tindakan akibat daripada kecuaian 
mereka menyebabkan projek ini gagal, rosak ataupun tergendala dan sebagainya.  

Akhir sekali Tuan Pengerusi ialah perumahan kerajaan. Dahulu Kementerian Kerja 
Raya ada mengemukakan agensi yang bertanggungjawab kepada penyelenggaraan, 
pembinaan dan sebagainya rumah-rumah kerajaan ini iaitu di bawah Butiran 18100. Saya 
ingin tahu berapakah sehingga hari ini, jumlah unit rumah kerajaan atau unit-unit kuarters 
dengan izin kakitangan kerajaan ini yang diletakkan di bawah Kementerian Kerja Raya. 

 



Tuan Pengerusi yang keduanya ialah Butiran 70000- Projek Memperelok Jalan-. jalan. Saya minta kerana saya telah beberapa kali timbulkan perkara ini kepada pihak kerajaan dan kementerian. Pertamanya ialah jalan Temerloh, Maran dan Kuantan. Saya mohon kerana ini merupakan jalan lama walaupun ada highway, lebuh raya tetapi jalan yang ada sekarang ini masih lagi digunakan oleh banyak kenderaan terutamanya bagi mereka yang berpendapatan rendah dan lori-lori yang sepanjang masa menggunakan jalan ini dan mereka jarang menggunakan lebuh raya kerana terpaksa membayar tol dan sebagainya. Jadi jalan ini saya minta supaya kerajaan memberikan perhatian dan dapat memperbaiki ataupun memperbesarkan jalan ini, kerana ia dapat digunakan oleh penduduk-penduduk di sekitar kawasan ini yang rata-ratanya terdiri daripada kampung- kampung luar bandar termasuklah pelajar-pelajar sekolah dan sebagainya. #1850. Jadi sering kali berlaku kemalangan yang meragut nyawa akibat daripada jalan yang kecil yang sudah tentu bukan sahaja merugikan kerajaan, masyarakat bahkan merugikan negara kita kerana kehilangan rakyat yang mungkin berkualiti bagi masa depan negara. Kedua ialah tentang Jalan Kuala Bera, Chenor dan Paloh Hinai. Dahulu jalan ini terletak di bawah kawalan DARA yang merupakan sebuah agensi wilayah yang telah ditutup oleh kerajaan. Oleh sebab itulah saya menyeru sekali lagi supaya kementerian melalui Kementerian Kerja Raya dan Kementerian Kemajuan Luar Bandar dan Wilayah ini dapat menghidupkan semula peranan DARA ini, Lembaga Kemajuan Pahang Negara kerana agensi inilah yang selama ini bertanggungjawab. Sebelum ini jalan ini cukup baik tetapi akhir ini oleh kerana diserahkan seluruhnya kepada JKR maka penyelenggaraannya tidak baik. Saya mencadangkan meminta supaya kerajaan menaikkan taraf jalan ini kerana jalan ini cukup penting yang menyambungkan di antara Bera, Kuala Bera, Chenor dan juga ke Pekan yang merupakan jalan potong atau ringkas yang akan melibatkan banyak kawasan FELDA, kampung tradisional dan sebagainya yang perlu kita naikkan tarafnya. Ketiga Tuan Pengerusi ialah 91000- Program Kursus dan Khidmat Nasihat Kontraktor. Saya mengucapkan terima kasih kepada Kementerian Kerja Raya kerana banyak mengadakan peluang-peluang pekerjaan kepada kontraktor kita tetapi saya tidak mahu melihat kita kurang berikan perhatian bahkan melepaskan begitu sahaja tanggungjawab melaksanakan projek-projek ini kepada kontraktor-kontraktor kita yang sebahagiannya memang tidak bertanggungjawab. Hanya mementingkan keuntungan tetapi tidak melaksanakan kerja dengan baik. Jadi saya hendak bertanya kepada kerajaan atau kementerian, berapa banyakkah program yang dibuat oleh kerajaan dan kementerian ini dalam membimbing, melatih atau memberikan kesedaran kepada kontraktor ini supaya projek yang mereka perolehi, yang mereka laksanakan bukan sekadar untuk mendapatkan kewangan, keuntungan tetapi adalah tanggungjawab sosial mereka yang dibayar oleh kerajaan. Akhirnya faedah akan didapati oleh masyarakat ataupun pengguna. Jadi saya juga hendak tahu berapakah setakat ini kontraktor-kontraktor yang telah pun diambil tindakan akibat daripada kegagalan mereka. Kita boleh lihat, saya tidak perlu sebutkan di mana-mana secara satu-persatu. Banyak projek dari segi perancangannya baik tetapi apabila pelaksanaannya cukup mengecewakan kita. Akhirnya bukan sahaja merugikan kita bahkan menimbulkan kemalangan dan kecelakaan masyarakat. Jadi saya hendak tahu berapa ramai kontraktor yang telah diambil tindakan akibat daripada kecuaian mereka menyebabkan projek ini gagal, rosak ataupun tergendala dan sebagainya. Akhir sekali Tuan Pengerusi ialah perumahan kerajaan. Dahulu Kementerian Kerja Raya ada mengemukakan agensi yang bertanggungjawab kepada penyelenggaraan, pembinaan dan sebagainya rumah-rumah kerajaan ini iaitu di bawah Butiran 18100. Saya ingin tahu berapakah sehingga hari ini, jumlah unit rumah kerajaan atau unit-unit kuarters dengan izin kakitangan kerajaan ini yang diletakkan di bawah Kementerian Kerja Raya.